На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 19. октобра 2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА ПРИВРЕДНОГ ДРУШТВА „СТАН ПРОЈЕКТ“ ДОО БЕОГРАД**

**Члан 1.**

Овом одлуком о уређивању грађевинског земљишта предвиђа се извођење радова на изградњи паркинг простора за путничка возила са израдом атмосферске канализације на локацији стамбено пословног објекта „Калман“, који би се финансирали средствима инвеститора привредног друштва „Стан пројект“ д.о.о. из Београда.

**Члан 2.**

 На основу достављеног предмера и предрачуна грађевинских радова и извршене стручне контроле предмера и предрачуна од стране овлашћеног судског вештака, а по налогу Комисије за контролу извршених грађевинских радова, укупна вредност предметних радова из члана 1. износи **40.188.166,45** динара.

**Члан 3.**

Инвеститор ПД „СТАН ПРОЈЕКТ“ ДОО, ул. Новакова, број: 1А, 11000 Београд, ПИБ: 106883211, МБ: 20699256, гради стамбени објекат на катастарској парцели број 7381 КО Чајетина, за који је од стране Општинске управе Чајетина донето решење о грађевинској дозволи ROP-CAJ-37343-CPI-2/2021, заводни број: 351-360/2021-03 од 17. јуна 2021. године. Наведеним решењем Инвеститор је обавезан да на има доприноса за уређивање грађевинског земљишта плати износ од укупно 140.691.660,00 динара.

**Члан 4.**

Инвеститор ће уместо плаћања наведеног износа доприноса у целости извести радове из члана 1. ове одлуке а након потврде надлежног надзорног органа извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта за објекат на кат. парцели бр. 7381 КО Чајетина.

**Члан 5.**

 Овлашћује се запослени у Општинској управи у смислу члана 21. Одлуке о утврђивању доприноса за уређивање грађевинског земљишта („Службени лист Општине Чајетина“, бр. 1/2015...10/2022) да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400-1074 /2023-01 од 19. октобра 2023. године**

**ПРЕДСЕДНИК**

 **Скупштине општине,**

*Арсен Ђурић*